شەفەق
نیوز/ نێچیروان بارزانی سەرۆک هەرێم کوردستان، ئمڕوو پەنجشەممە، پەیامیگ پیرووزبایی
وەبوونەی جەژن "جما" تایبەت وە ئێزدیەیل کل کرد.
سەرۆکایەتی
هەرێم کوردستان لە بەیاننامەیگ رەسیە ئاژانس شەفەق نیوز پەیامەگە بڵاو کرد ک وت: پیرۆزبایی
وە جەژن جما لە برای ئێزدیەیل کەم، و ئومید خوازم بوودە جەژن خوەشی لەباندان.
وتیش: لەو وەختەگ ئی جەژنە گلەو خوەێد، دڵمان
هاوەگەرد ئەو خیزانەیلە ک هیمان کەسەیلیان بیسەروشوینە، و دووپات کرد ک ئەوەسا هەر
لە رەنجمان ئەرا رزگارکردنیان ودیاریکردن چارەنویسیان وەردەوام مینیمن.
بارزانی
لە کۆتایی پەیامەگە وت: جەژن جما پیرووژ بوود، وگشت ساڵیگ وە خوەشی.
لەلای خوەییش، مەسرور بارزانی سەرۆک حکومەت
هەرێم کوردستان، هەمیش پیرووزبایی لە ئێزدیەیل کرد وە بوونەی جەژن جما، ک وەگورەی بەیاننامەی
نویسینگەگەی وت: وەگەرد
هاتن جەژن جما، گەرمترین پیرووزبایی ئەرا ئێزدیەیل لە کوردستان و عراق وجەهان پیشکەش
کەم، و ئومید جەژنەیل پڕ لە ئاشتی و دڵنیایی وخوەشی ئەرا گشتی خوازم.
وتیش:
وەی بوونە، دووپاتمان لە پاڵپشتیکردن قایم و هەمیشەییمان کەیمن ئەرا ماف ونووڕینەیل
ئێزدیەیل، و پیشکەشکردن خاسترین خزمەتگوزاری ئەرایان.
